b'\n_START_ARTICLE_\nJiraiya (Naruto)\n_START_SECTION_\nRekaan dan konsep\n_START_PARAGRAPH_\nNama Jiraiya diambil bersempena nama watak di dalam dongeng Jepun Jiraiya Goketsu Monogatari (\xe5\x85\x90\xe9\x9b\xb7\xe4\xb9\x9f\xe8\xb1\xaa\xe5\x82\x91\xe7\x89\xa9\xe8\xaa\x9e, Kisah Jiraiya Yang Berani). Di dalam siri dongeng tersebut, Jiraiya dilihat sebagai seorang yang mampu menyeru kodok gergasi (di mana kodok itu sendiri kadangkala digelar "Jiraiya") dan kodok magik. Di dalam dongeng itu juga, Jiraiya dan Tsunade merupakan pasangan suami-isteri. Di situ, nama Jiraiya ditulis sebagai "\xe5\x85\x90\xe9\x9b\xb7\xe4\xb9\x9f" yang bermaksud "Guntur Muda" yang juga disebut "Garaiya" (\xe6\x88\x91\xe6\x9d\xa5\xe4\xb9\x9f) dalam dongeng China Kaishi (\xe8\xab\xa7\xe5\x8f\xb2)._NEWLINE_Pada awalnya, Masashi Kishimoto bercadang melukis watak Jiraiya dengan imej dan rekaan rambut yang berbeza. Dia juga bercadang menjadikan watak Jiraiya boleh menyeru kodok yang memiliki saiz sebesar manusia. Bagaimana pun, idea ini ternyata gagal . Ketika terlibat dengan satu wawancara, Masashi memberi komen bahawa, di dalam banyak perhubungan guru dan murid di dalam siri Naruto; dia sangat menggemari perhubungan di antara Jiraiya dan Naruto.\n_START_SECTION_\nPersonaliti\n_START_PARAGRAPH_\nJiraiya membesar di kampung ninja Konohagakure di bawah pengawasan oleh Hokage Ketiga. Apabila meningkat dewasa, Jiraiya dan dua orang rakannya, Orochimaru dan Tsunade sama-sama mendapat gelaran "Tiga Ninja Legenda (\xe4\xbc\x9d\xe8\xaa\xac\xe3\x81\xae\xe4\xb8\x89\xe5\xbf\x8d Densetsu no Sannin) yang diberikan oleh Hanzo; ketua ninja dari Amegakure selepas satu pertarungan ketika berlakunya Perang Dunia Ninja . Kebanyakkan usia dewasanya dan juga kebanyakkan penampilannya di dalam siri ini, banyak dihabiskan dengan pengembaraan ke serata dunia ninja Naruto. _NEWLINE_Walaupun dia dilihat sangat sedikit menghabiskan masanya di Konoha, Jiraiya tetap menunjukkan kesetiaan tidak berbelah bagi kepada kampung Konoha. Ini dibuktikan sebaik sahaja awal kemunculannya dengan memberikan kenyataan bahawa dia sendiri akan membunuh Tsunade sekiranya dia (Tsunade) berpaling dari berpihak kepada Konoha meskipun mereka (Jiraiya dan Tsunade) mempunyai sejarah bersama . Sepanjang perkembangan jalan cerita siri Naruto, keupayaan dan kesetiaan kepada Konoha telah membawa kepada penawaran pangkat Hokage; pelindung dan juga ketua ninja bagi Konoha kepada dirinya. Oleh kerana kelemahan dirinya (dia sendiri menganggap dirinya mempunyai kelemahan apabila gagal menyelamatkan Orochimaru daripada menjadi seorang jenayah dunia ninja dan kegagalannya melindungi guru dan muridnya dari kematian setelah memegang jawatan Hokage) Jiraiya seringkali menolak tawaran tersebut dan beranggapan dia tidak layak memikul tanggungjawab tersebut.   _NEWLINE_Dalam kebanyakkan penampilan Jiraiya, dia dilihat sekurang-kurangnya melakukan satu percubaan mengintai perempuan ketika mereka sedang mandi di kolam air panas. Jiraiya tidak langsung cuba menyembunyikan tabiatnya ini, malahan dia turut berbangga dengan kebolehannya membuat perkara tersebut, (dia tidak pernah tertangkap selain daripada ketika cubaan mengintai Tsunade) . Dia turut berasa geram apabila muridnya Naruto Uzumaki menggelarnya dengan panggilan "Pendeta Miang" (\xe3\x82\xa8\xe3\x83\xad\xe4\xbb\x99\xe4\xba\xba Ero-sennin) atau "Buaya Miang". Minatnya terhadap wanita pernah suatu ketika menjadi punca kejatuhan dirinya; kerana pernah suatu ketika dia cuba untuk mengintai Tsunade dan dia telah dicederakan dengan teruk apabila tindakkannya itu diketahui oleh Tsunade . _NEWLINE_Pengalaman Jiraiya di dalam percintaan, terutamanya dengan Tsunade telah dicatatkan di dalam buku keluaran bersiri yang bertajuk "Teknik Berkasih-kasihan" (\xe3\x82\xa4\xe3\x83\x81\xe3\x83\xa3\xe3\x82\xa4\xe3\x83\x81\xe3\x83\xa3 Icha Icha). Buku tersebut sangat digemari oleh Hatake Kakashi dan merupakan buku yang sangat popular di dalam dunia Naruto dan membolehkan Jiraiya mendapat keuntungan melaluinya . Sebelum menulis mengenai buku "Teknik Berkasih-kasihan", Jiraiya pernah menulis sebuah buku biografi di mana watak utama di dalam buku tersebut bernama "Naruto". Walaupun penjualan buku tersebut tidak mendapat sambutan menggalakkan, murid Jiraiya iaitu Minato Namikaze telah berpendapat watak utama cerita tersebut memberikan satu impak kepadanya dan turut menamakan anaknya "Naruto" dengan harapan dia dapat menjadi seperti watak tersebut dan kemudiannya menjadikan Jiraiya bapa angkat kepada anak tersebut .\n_START_SECTION_\nKeupayaan\n_START_PARAGRAPH_\nDi dalam dunia "Naruto", Jiraiya dikenali sebagai Pendeta Kodok (\xe8\x9d\xa6\xe8\x9f\x87\xe4\xbb\x99\xe4\xba\xba Gama Sennin). Jiraiya telah berlatih dengan "Keramat Kodok" dan berlatih teknik rahsia dan berupaya menyeru mereka ketika pertarungan. Jika perlu, Jiraiya juga mampu menyeru mana-mana bahagian kodok yang diingininya, seperti yang pernah dilakukannya apabila bertarung dengan anggota Akatsuki (Itachi Uchiha dan Kisame Hoshigaki) dengan melitupi ruang sekitar hanya dengan menyeru rongga mulut (esofagus) kodok gergasi dari bukit Myobukuzan .  _NEWLINE_Di dalam bahagian kedua siri ini, di sekitar waktu kematiannya, Jiraiya dilihat mampu melakukan beberapa teknik khas berasaskan kodok dan tidak terlalu bergantung kepada teknik penyeruan. Keadaan paling ketara adalah apabila Jiraiya menunjukan "Senjutsu" (\xe4\xbb\x99\xe4\xba\xba\xe3\x83\xa2\xe3\x83\xbc\xe3\x83\x89 Sennin m\xc5\x8ddo), satu bentuk perubahan yang secara drastiknya mengubah keupayaan fizikal dan kekuatan serangannya. Walaupun teknik tersebut memberikan kelebihan buatnya, namun Jiraiya tidak gemar menggunakan "Mod Pendeta" kerana ia boleh menyebabkan perubahan kepada wajahnya (hidung dan mukanya akan berkutil, tangan yang berselaput) dan Jiraiya beranggapan ini tidak akan dapat menarik minat wanita ._NEWLINE_Walaupun teknik berasaskan kodok merupakan keupayaan miliknya, namun Jiraiya masih mampu menunjukkan kepelbagaian dalam penguasaan teknik ninja sepanjang perkembangan siri Naruto. Jiraiya boleh menyemburkan api, menghasilkan paya berkeluasan besar yang mampu memerangkap pergerakan lawannya dan berkeupayaan memanjangkan, mengeraskan dan menajamkan rambutnya untuk tujuan pertahanan dan serangan . Jiraiya juga turut diajar oleh oleh Minato dengan cara-cara untuk menggunakan Rasengan dan kemudian menurunkannya kepada anak Minato; Naruto Uzumaki beberapa ketika selepas kemunculannya buat kali pertama. Dalam beberapa ketika, Jiraiya juga turut mempamerkan kebolehan dan pengetahuannya dalam "Teknik Kurungan" (\xe5\xb0\x81\xe5\x8d\xb0\xe8\xa1\x93 Fuinjutsu). Kemahiran ini sentiasa dipamerkan dan dikaitkan dengan Musang Sembilan Ekor yang dikurung di dalam tubuh Naruto; sejenis kuasa milik Naruto yang cuba dibantu oleh Jiraiya untuk dikuasai oleh Naruto .\n_START_SECTION_\nRumusan plot\n_START_PARAGRAPH_\nJiraiya hanya membuat penampilan singkat di dalam setiap kemunculannya, kembali ke Konoha setelah lama mengembara untuk menyampaikan berita dan informasi yang dikumpul sepanjang pengembaraannya. Pada awalnya, maklumat yang dikumpul hanyalah berkaitan dengan Orochimaru yang berniat untuk memusnahkan Konoha. Namun begitu, semakin jalan cerita siri ini berkembang, perhatian Jiraiya mula tertumpu kepada satu organisasi jenayah rahsia iaitu Akatsuki . Dalam beberapa kali kepulangannya ke Konoha, Jiraiya telah meluangkan sedikit masanya untuk mengajar Naruto dengan tekniknya sendiri dan bagaimana cara untuk mengawal kuasa Kyubi yang dikurung di dalam tubuh Naruto. Latihan Jiraiya dan Naruto berlaku dalam tempoh di antara penghujung Bahagian I dan Bahagian II siri ini, di mana mereka berdua telah mengembara selama dua setengah tahun . _NEWLINE_Dalam Bahagian II, Jiraiya mula menyiasat tentang latar belakang ketua organisasi Akatsuki, Pain. Dalam percubaannya menyiasat latar belakang Pain, dia telah ditarik masuk ke dalam satu pertarungan dengan ketua organisasi tersebut yang mana ianya berlanjutan sepanjang Bab 41, manga Naruto. Dalam bab ini, sedikit latar belakang Jiraiya telah didedahkan termasuklah ramalan mengenai anak muridnya yang memiliki kuasa untuk menyelamatkan atau memusnahkan dunia ketika sedang berlatih di Myobukuzan. Beberapa tahun kemudian, Jiraiya bertemu seorang kanak-kanak bernama Nagato yang pada anggapan Jiraiya adalah anak ramalan yang diceritakan oleh "Keramat Kodok" dan mula melatih kanak-kanak tersebut agar dapat menjadi penyelamat seperti yang dikatakan. Dengan kepercayaan yang sama (Jiraiya menganggap Nagato masih kanak-kanak sama yang dia kenali) dan Jiraiya juga menyangkakan Nagato telah lama mati. Jiraiya mengambil keputusan untuk membunuh Nagato agar kemusnahan dunia yang dilakukan oleh 6-Pain dapat dihentikan . Pada penghujung pertarungan, Jiraiya menyedari bahawa dia telah melakukan kesilapan; sebenarnya Naruto merupakan anak ramalan sebenar seperti yang diceritakan oleh ramalan. Sebelum rebah akibat kecederaan parah yang dialaminya, Jiraiya telah membongkar rahsia di sebalik wajah sebenar Pain dan menyerahkan informasi tersebut secara "khas" kepada Naruto dan pihak Konoha. Jiraiya kemudiannya tumpas di medan pertarungan tanpa sebarang kekesalan; kerana Jiraiya mengetahui dia telah melakukan yang terbaik untuk bakal penyelamat dunia.\n_START_SECTION_\nKemunculan di dalam media lain\n_START_PARAGRAPH_\nJiraiya merupakan watak yang boleh dimainkan di dalam kebanyakan permainan video Naruto, termasuklah siri "Clash of Ninja" dan siri "Naruto: Ultimate Ninja" . Dalam permainan video pertama siri "Ultimate Ninja" iaitu Naruto: Ultimate Ninja, Jiraiya hanya muncul sebagai watak sokongan kepada Naruto (ketika dia melakukan teknik khasnya). Bermula dengan Naruto: Ultimate Ninja 2, watak Jiraiya boleh dimainkan oleh pemain di mana watak tersebut boleh menggunakan beberapa variasi Rasengan, Teknik Api dan Teknik Seruan (\xe5\x8f\xa3\xe5\xaf\x84\xe3\x81\x9b "Kuchiyose") kodok. Kemunculan pertama Jiraiya untuk siri permainan video Naruto: Shippuden adalah dalam Naruto Shipp\xc5\xabden: Gekitou Ninja Taisen EX dan kemudiannya dalam "Naruto Shipp\xc5\xabden: Narutimate Accel" atau Naruto Shippuden: Ultimate Ninja 4 . Jiraiya hanya muncul dalam video-animasi asal ketiga tetapi tidak memegang banyak peranan . Jiraiya setakat ini hanya muncul dalam satu filem Naruto iaitu Naruto Shipp\xc5\xabden 2: Bonds.\n_START_SECTION_\nPopulariti dan sambutan kepada watak\n_START_PARAGRAPH_\nJiraiya pernah muncul dalam beberapa undian populariti di dalam Shonen Jump. Dalam undian kali kedua dan ketiga, Jiraiya menduduki tangga sepuluh terbaik. Namun, dalam undian kali keempat, Jiraiya menduduki tangga kesebelas . _NEWLINE_Barangan jualan yang berasaskan watak Jiraiya seperti rantai kunci, figura aksi dan juga dirah dahi turut dikeluarkan dan dipasarkan ._NEWLINE_Beberapa keluaran manga, anime dan permainan video serta beberapa media yang berkaitan telah memberikan pujian dan kritikan kepada watak Jiraiya. DVDTimes telah memuji bahawa Jiraiya merupakan watak paling berjaya dihasilkan oleh Masashi Kishimoto bagi siri Naruto. Mereka (pihak DVDTimes) menyedari bahawa watak Jiraiya yang sedikit miang (seperti yang wujud dalam kebanyakkan watak dalam komik) merupakan seorang yang hebat dan kuat, serta segala perkara berkenaan dengannya adalah sukar dijangka . Activeanime pula menyatakan bahawa latihan yang dilakukan oleh Jiraiya bersama Naruto menjadi "penenang" kepada jalan cerita siri ini dan menyatakan bahawa terdapat persamaan di antara kedua-dua watak Jiraiya dan Naruto. Animeondvd turut memuji dengan menyatakan Jiraiya merupakan watak lucu yang ditonjolkan sewaktu penampilan awalnya  IGN commented on his relationships with Naruto Uzumaki that "they share so much in common".'